ai4bharat/Pralekha huggingface dataset:
ప్రధాన మంత్రి కార్యాలయం
భారత్ - స్వీడన్ వర్చువల్ సమ్మిట్
భారత ప్రధాన మంత్రి శ్రీ నరేంద్ర మోదీమరియు స్వీడన్ ప్రధానమంత్రి గౌరవనీయులు స్టీఫన్ లోఫ్వెన్ ఈ రోజు దృశ్యమాధ్యమం ద్వారా సమావేశమయ్యారు. ఈ సందర్భంగా, వారు ద్వైపాక్షిక సమస్యలతో పాటు పరస్పర ప్రయోజనకరమైన ఇతర ప్రాంతీయ, బహుపాక్షిక సమస్యలపై చర్చించారు.
మార్చి, 3వ తేదీన జరిగిన హింసాత్మక దాడి నేపథ్యంలో స్వీడన్ ప్రజలతో ప్రధానమంత్రి మోదీ సంఘీభావం తెలిపారు. ఈ దాడిలో గాయపడినవారు త్వరగా కోలుకోవాలని ఆయన ప్రార్థించారు.
ప్రధమ భారత-నార్డిక్ సదస్సు కోసం, 2018 లో తమ స్వీడన్ పర్యటనను ప్రధానమంత్రి ఈ సందర్భంగా గుర్తు చేసుకున్నారు. అదేవిధంగా, 2019 డిసెంబర్ లో గౌరవనీయులు స్వీడన్ రాజు మరియు స్వీడన్ రాణి దంపతుల భారత పర్యటనను కూడా ప్రధానమంత్రి గుర్తుచేశారు.
భారత, స్వీడన్ దేశాల మధ్య దీర్ఘకాలిక సన్నిహిత సంబంధాలు - ప్రజాస్వామ్యం, చట్ట పాలన, బహుత్వవాదం, సమానత్వం, వాక్ స్వాతంత్య్రం మరియు మానవ హక్కులపై గౌరవం వంటి భాగస్వామ్య విలువలపై ఆధారపడి ఉన్నాయని ఇరువురు నాయకులు నొక్కిచెప్పారు. బహుపాక్షికత, నియమాల ఆధారిత అంతర్జాతీయ విధానం, ఉగ్రవాదాన్ని ఎదుర్కోవడంతో పాటు, శాంతి, భద్రతల కోసం పనిచేయడం కోసం వారి బలమైన నిబద్ధత గురించి కూడా ఇద్దరు నాయకులు పునరుద్ఘాటించారు. యూరోపియన్ యూనియన్ మరియు ఈ.యు. దేశాలతో భారతదేశ భాగస్వామ్యం పెరుగుతున్నట్లు వారు గుర్తించారు.
భారత, స్వీడన్ దేశాల మధ్య విస్తృతంగా కొనసాగుతున్న ఒప్పందాలను ఇరువురు నాయకులు సమీక్షించారు. అదేవిధంగా, 2018 లో ప్రధానమంత్రి మోదీ స్వీడన్ పర్యటన సందర్భంగా అంగీకరించిన సంయుక్త కార్యాచరణ ప్రణాళిక, సంయుక్త ఆవిష్కరణల భాగస్వామ్యం అమలుపై కూడా వారు సంతృప్తి వ్యక్తం చేశారు. ఈ భాగస్వామ్య ఒప్పందాల కింద ఇతివృత్తాలను మరింత వైవిధ్యపరిచే మార్గాలను వారు అన్వేషించారు.
అంతర్జాతీయ సౌర కూటమి  లో చేరాలని స్వీడన్ తీసుకున్న నిర్ణయాన్ని ప్రధానమంత్రి మోదీ స్వాగతించారు. 2019, సెప్టెంబర్ లో న్యూయార్క్లో జరిగిన ఐక్యరాజ్యసమితి వాతావరణ కార్యాచరణ సదస్సు సందర్భంగా ప్రారంభమైన - భారత-స్వీడన్ ఉమ్మడి ప్రారంభ చర్య - "లీడర్షిప్ గ్రూప్ ఆన్ ఇండస్ట్రీ ట్రాన్సిషన్ " లో పెరుగుతున్న సభ్యత్వాల గురించి కూడా ఇరువురు నాయకులు చర్చించారు.
టీకాలు వేయడంతో సహా, కోవిడ్-19 పరిస్థితిపై ఇరువురు నాయకులు చర్చించారు. అన్ని దేశాలలో టీకాలు అత్యవసరంగా, సరసమైన ధరల్లో అందుబాటులో ఉంచవలసిన అవసరాన్ని కూడా వారు నొక్కి చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.09 కోట్ల డోసులు  అందించారు
గత 24 గంటల్లో 4,93,352 డోసులు అందించారు
దేశవ్యాప్త క్రియాశీల కేసుల సంఖ్య 26,292
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 3,208 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,63,406 కు పెరిగింది.
గత 24 గంటల్లో 2,139 కొత్త కేసులు నమోదయ్యాయి.
రోజువారీ పాజిటివిటీ రేటు 0.81%
వారపు పాజిటివిటీ రేటు 1.13%
గత 24 గంటల్లో చేసిన 2,64,216 కొవిడ్ పరీక్షలతో కలిపి ఇప్పటివరకు 89.76 కోట్ల పరీక్షలు చేశారు.
ప్రధాన మంత్రి కార్యాలయం
వరల్డ్బ్యాంక్ గ్రూపు యొక్క అధ్యక్షుడు శ్రీ డేవిడ్ మాల్పస్ తో సమావేశమైన ప్రధాన మంత్రి
వరల్డ్ బ్యాంక్ గ్రూపు అధ్యక్షుడు శ్రీ డేవిడ్ మాల్పస్ తో ప్రధాన మంత్రి శ్రీ నరేంద్ర మోదీ న్యూ ఢిల్లీ లో సమావేశమయ్యారు. విభిన్నమైన అంశాల ను గురించి మరీ ముఖ్యంగా వృద్ధి మరియు నూతన ఆవిషరణ ల పరంగా అవకాశాలు గల రంగాల ను గురించి ఉన్నతాధికారులు ఇరువురు చర్చించారు. ‘‘అమృత కాలం’’ లో అధిక వృద్ధి రేటుల ను సాధించడానికి మరియు వాటిని కొనసాగించడానికి భారతదేశానికి వరల్డ్ బ్యాంక్ గ్రూపు యొక్క సమర్థన ఉంటుంది అంటూ శ్రీ డేవిడ్ మాల్పస్ స్పష్టం చేశారు.
శ్రీ డేవిడ్ మాల్పస్ ట్వీట్ కు శ్రీ నరేంద్ర మోదీ ప్రతిస్సందిస్తూ, ఒక ట్వీట్ లో –
‘‘మీతో విభిన్నమైన అంశాల ను గురించి మరీముఖ్యంగా వృద్ధి మరియు నూతన ఆవిషరణ ల పరంగా అవకాశాలు గల రంగాల ను గురించి గొప్ప చర్చ లో పాలుపంచుకోవడమైంది. @DavidMalpassWBG” అని పేర్కొన్నారు.
రహదారి రవాణా, హైవేల మంత్రిత్వ శాఖ
వ్యవసాయ యంత్రాలకు ప్రత్యేక ఉద్గార నిబంధనలతోపాటు, నిబంధనల వర్గీకరణ మార్పు కోసం ప్రజాభిప్రాయం కోరిన కేంద్ర రహదారి రవాణా, హైవేల మంత్రిత్వ శాఖ
ఈనెల 5వ తేదీన విడుదల చేసిన జీఎస్ఆర్ 491 ద్వారా, 'సీఎంవీఆర్-1989'ని సవరించేందుకు ప్రతిపాదించిన ముసాయిదా నోటిఫికేషన్పై ప్రజలు, సంబంధిత వర్గాల నుంచి అభిప్రాయాలు, సూచనలను 'కేంద్ర రహదారి రవాణా, హైవేల మంత్రిత్వ శాఖ' కోరింది. ఆ సవరణలు..
 వ్యవసాయ యంత్రాలు , నిర్మాణ యంత్రాలతో కూడిన వాహనాలకు విడిగా ఉద్గార నిబంధనలు
 బీఎస్-4  నుంచి బీఎస్-5 కు మార్చడానికి..
a. వ్యవసాయ ట్రాక్టర్లు ఇతర యంత్రాలకు టీఆర్ఈఎం స్టేజ్-4, టీఆర్ఈఎం స్టేజ్-5
b. నిర్మాణ యంత్రాలతో కూడిన వాహనాలకు సీఈవీ స్టేజ్-4, సీఈవీ స్టేజ్-5
బీఎస్ నిబంధనలు వర్తించే ఇతర వాహనాల మధ్య ఉద్గార నిబంధనల్లో గందరగోళాన్ని దూరం చేయడానికి దీనిని తీసుకొచ్చారు.
 ట్రాక్టర్ల తయారీలో తర్వాతి దశ ఉద్గార నిబంధనలను అమలు చేయడానికి మరికొంత సమయం కావాలన్న కేంద్ర వ్యవసాయ మంత్రిత్వ శాఖ, ట్రాక్టర్ల తయారీ సంస్థలు, వ్యవసాయ సంఘాల విజ్ఞప్తుల మేరకు గడువును పొడిగించారు. ఈ ఏడాది అక్టోబర్ 1వ తేదీ నుంచి, వచ్చే ఏడాది అక్టోబర్ 1 వరకు ఈ గడువును పెంచారు. నిర్మాణ సామగ్రి వాహనాల విషయంలోనూ, వచ్చే ఏడాది ఏప్రిల్ 1వ తేదీ నుంచి వర్తింపజేయాల్సిన తదుపరి దశ ఉద్గార నిబంధనలకు ఆరు నెలలు వెసులుబాటు కల్పించారు.
సంబంధిత వర్గాలు, ప్రజలు తమ సలహాలు, సూచనలను.. "జాయింట్ సెక్రటరీ , మినిస్ట్రీ ఆఫ్ రోడ్ ట్రాన్స్పోర్ట్ అండ్ హైవేస్, ట్రాన్స్పోర్ట్ భవన్, పార్లమెంట్ స్ట్రీట్, న్యూదిల్లీ-110001" అడ్రస్కు పంపాలి. ఈ-మెయిల్ ద్వారా పంపాలనుకునేవారు jspb-morth[at]gov[dot]in కు పంపాలి. నోటిఫికేషన్ తేదీ నుంచి 30 రోజుల్లోగా సలహాలు, సూచనలు పంపాలి.
ప్రధాన మంత్రి కార్యాలయం
మహమ్మారి పై రాజ్య సభ లో చర్చ జరిగిన క్రమం లో శ్రీ హర్ దీప్ పురీ ఇచ్చిన ఉపన్యాసాన్ని, చర్చ కు ఆరోగ్య మంత్రి ఇచ్చిన సమాధానాన్ని పంచుకొన్న ప్రధాన మంత్రి
కోవిడ్-19 పై రాజ్య సభ లో చర్చ జరిగిన క్రమం లో కేంద్ర మంత్రి శ్రీ హర్ దీప్ పురీ ఇచ్చిన సమాధానాన్ని ప్రధాన మంత్రి శ్రీ నరేంద్ర మోదీ పంచుకొన్నారు. ఆ ఉపన్యాసం విశ్వమారి కి సంబంధించినటువంటి వివిధ అంశాల ను స్పష్టం చేస్తోంది’’ అని ఒక ట్వీట్ లో ప్రధాన మంత్రి పేర్కొన్నారు.
కేంద్ర ఆరోగ్య శాఖ మంత్రి శ్రీ మన్ సుఖ్ మాండవియా ఇచ్చిన విస్తృతమైన సమాధానం తాలూకు లింకు ను కూడా ప్రధాన మంత్రి ట్వీట్ చేశారు. ‘ఆ విస్తృత సమాధానం లో కోవిడ్-19 కి సంబంధించిన అనేక కోణాల ను అంతర్ దృష్టి కలిగినటువంటి మరియు సూక్ష్మగ్రాహ్యమైనటువంటి పద్ధతి లో చేర్చడం జరిగింది. ఆయన చేసిన వ్యాఖ్యల ను వినండి అంటూ మీకందరికి నేను మనవి చేస్తున్నాను ’ అని ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
మహిళల అంతర్జాతీయ దినం సందర్భం లో నారీ శక్తి కి నమస్కరించిన ప్రధాన మంత్రి
మహిళ ల అంతర్జాతీయ దినం సందర్భం లో నారీ శక్తి కి ప్రధాన మంత్రి శ్రీ నరేంద్ర మోదీ నమస్కరించారు.
ప్రధాన మంత్రి అనేక ట్వీట్ లలో -
‘‘మహిళ ల దినం సందర్భం లో, నేను మన నారీ శక్తి కి మరియు వివిధ రంగాల లో వారి కార్యసాధనల కు నమస్కరిస్తున్నాను. భారత ప్రభుత్వం గౌరవానికి, అవకాశాల కు పెద్ద పీట ను వేస్తూ తన వివిధ పథకాల ద్వారా మహిళ ల సశక్తీకరణ పట్ల నిరంతరం శ్రద్ధ వహిస్తూ ఉంటుంది.’’
‘‘అన్ని వర్గాల కు ఆర్థిక సేవల ను అందించడం మొదలుకొని సామాజిక సురక్ష, మెరుగైన ఆరోగ్య సంరక్షణ సదుపాయాల నుంచి గృహ నిర్మాణం, విద్య మొదలుకొని నవ పారిశ్రామికత్వం వరకు, భారతదేశం యొక్క అభివృద్ధి యాత్ర లో నారీ శక్తి ని ముందు భాగం లో నిలపడం కోసం అనేక ప్రయాసలు చేయడమైంది. రాబోయే కాలాల్లో ఈ ప్రయత్నాల ను మరింత ఎక్కువ శక్తి తో కొనసాగించడం జరుగుతుంది.’’
‘‘ఈ రోజు న సాయంత్రం పూట 6 గంటల వేళ కు, కచ్ఛ్ లో ఏర్పాటయ్యే ఒక కార్యక్రమాన్ని ఉద్దేశించి నేను ప్రసంగించనున్నాను. ఆ కార్యక్రమం మన సమాజాని కి మహిళా సాధువులు అందించిన తోడ్పాటుల ను గురించి ప్రముఖం గా ప్రస్తావించనుంది.’’
‘‘సంస్కృతి తాలూకు వేరు వేరు దశ లు, కేంద్రం చేపడుతున్న అనేక సంక్షేమ చర్యల తో పాటు అనేక ఇతర అంశాల ను గురించిన ప్రస్తావన కూడా ఇందులో ఉంటుంది. https://t.co/ImLHzdJpEQ’’ అని పేర్కొన్నారు.
విద్యుత్తు మంత్రిత్వ శాఖ
రక్తదాన శిబిరం నిర్వహించిన ఎన్హెచ్పీసీ
ఎన్హెచ్పీసీ లిమిటెడ్, కేటగిరి-1 'మినీ రత్న' హోదాలో ఉన్న భారతదేశ ప్రధాన జలవిద్యుత్ సంస్థ. కేంద్ర విద్యుత్ శాఖ ఆధ్వర్యంలో పనిచేస్తున్న ప్రభుత్వ రంగ సంస్థ. ఫరీదాబాద్ మిడ్టౌన్ రోటరీ క్లబ్తో కలిసి, ఫరీదాబాద్లోని ఎన్హెచ్పీసీ కాలనీలో రక్తదాన శిబిరాన్ని ఈ సంస్థ నిర్వహించింది.
ఎన్హెచ్పీసీ ఛైర్మన్ శ్రీ ఎ.కె.సింగ్ దంపతులు శిబిరాన్ని ప్రారంభించారు. సంస్థ ఉద్యోగులు, రోటరీ క్లబ్ సభ్యులు ఈ కార్యక్రమంలో పాల్గొన్నారు. ప్రస్తుత కరోనా సమయంలో రక్త కొరతతో ఆస్పత్రులు పనిచేస్తున్నాయని, రక్త నిల్వ కేంద్రాలకు మద్దతుగా నిలిచేందుకు ఈ కార్యక్రమం ఏర్పాటు చేసినట్లు ఎ.కె.సింగ్ చెప్పారు. ఎన్హెచ్పీసీ ఉద్యోగులు, వారి కుటుంబ సభ్యులు ఈ ఉన్నతమైన కారణంతో రక్తదానానికి ముందుకు రావాలని అభ్యర్థించారు. రక్తదాన శిబిరానికి మంచి స్పందన వచ్చింది. 75 యూనిట్ల రక్తాన్ని సేకరించారు.
చొరవ తీసుకుని రక్తదాన శిబిరాన్ని నిర్వహించి, విజయవంతం చేసినందుకు, ఎన్హెచ్పీసీకి రోటరీ క్లబ్ నిర్వాహకులు ధన్యవాదాలు తెలిపారు.
పీపీఈ కిట్లు, మాస్కులు, శానిటైజర్లు, క్రిమిసంహారక కార్యక్రమాలు, క్వారంటైన్ సదుపాయాల కల్పన, ఐసీయూలకు పోర్టబుల్ వెంటిలేటర్ల అందజేత, ఎమర్జెన్సీ రికవరీ ట్రాలీలు, రక్త విశ్లేషణ పరికరాలు, అల్ట్రా సౌండ్ యంత్రాల పంపిణీ వంటి కార్యక్రమాల ద్వారా, దేశవ్యాప్తంగా కరోనా నియంత్రణ కార్యక్రమాల్లో ఎన్హెచ్పీసీ పాల్గొంది. ఎన్హెచ్పీసీకి చెందిన వైద్యుల ద్వారా సంస్థ ఆస్పత్రులు, డిస్పెన్సరీల్లో 24 గంటలూ సేవలు అందిస్తున్నారు.
వాణిజ్యం, పరిశ్రమల మంత్రిత్వ శాఖ
ఎగుమతి చేసేందుకు దిగుమతి చేసుకునే ముడి ఉత్పత్తులను సుంకం రహితంగా మార్చే 'ముందస్తు అనుమతి పథకం' అమలు చేస్తున్న డీజీఎఫ్టీ
ముందస్తు అనుమతి, నిబంధనల ఖరారు అంశాల్లో కీలక మెరుగుదల
విదేశీ వాణిజ్య విధానం కింద, 'ముందస్తు అనుమతి పథకాన్ని' 'డైరెక్టరేట్ జనరల్ ఆఫ్ ఫారిన్ ట్రేడ్'  అమలు చేస్తోంది. ఎగుమతి చేసేందుకు దిగుమతి చేసుకునే ముడి ఉత్పత్తులను ఈ పథకం సుంకం రహితంగా మారుస్తుంది. ఇన్పుట్-ఔట్పుట్ నిబంధనల ప్రకారం, ముడి పదార్ధాల అర్హతను నిర్దిష్ట రంగ నిబంధనల కమిటీ నిర్ణయిస్తుంది.
విదేశీ వాణిజ్యాన్ని, నిబంధనలను మరింత సమర్థవంతంగా, సులభంగా మార్చడానికి గత సంవత్సరాల్లోని తాత్కాలిక ప్రమాణాలతో, వినియోగదారు-స్నేహపూర్వక, శోధించదగిన డేటాబేస్ను డీజీఎఫ్టీ రూపొందించింది. విదేశీ వాణిజ్య విధానం-2023 ప్రకారం, నిబంధనల కమిటీ సమీక్ష అవసరం లేకుండానే ఈ ప్రయోజనాలను ఏ ఎగుమతిదారైనా ఉపయోగించుకోవచ్చు. డీజీఎఫ్టీ వెబ్సైట్  ద్వారా డేటాబేస్ ఉపయోగించుకోవచ్చు. ఎగుమతి/దిగుమతి ఉత్పత్తి వివరణ, సాంకేతిక అంశాలు, భారతీయ పన్ను వర్గీకరణ ఐటీసీ  నిబంధనలను ఈ వెబ్సైట్లో వినియోగదార్లు శోధించవచ్చు.
డేటాబేస్ను శోధించడానికి, ఎగుమతిదారు లేదా ప్రజలు డీజీఎఫ్టీ వెబ్సైట్లోకి వెళ్లాలి. అందులో, సర్వీసెస్ --> అడ్వాన్స్ ఆథరైజేషన్/డీఎఫ్ఐఏ --> అడ్-హాక్ నామ్స్లోకి వెళ్లాలి. ఉత్పత్తి వివరణ తాత్కాలిక ప్రమాణాలు, 'హ్యాండ్బుక్ ఆఫ్ ప్రొసీజర్స్'లో  పేర్కొన్న నిబంధనలకు అనుగుణంగా ఉంటే, దరఖాస్తుదార్లు 'నో-నార్మ్ రిపీట్' కింద దరఖాస్తు చేసుకోవచ్చు. నిబంధనల కమిటీని మళ్లీ సంప్రదించాల్సిన అవసరం లేకుండా ముందస్తు అనుమతి పొందేందుకు ఈ ఎంపిక ఉపయోగపడుతుంది. దీంతోపాటు, పనిభారం తగ్గుతుంది, ప్రక్రియ వేగంగా జరుగుతుంది. ఎఫ్టీపీ/హెచ్బీపీలో పేర్కొన్న నిబంధనలకు లోబడి ఈ ప్రక్రియ సాగుతుంది.
ముందస్తు అనుమతిని, నిబంధనల ప్రక్రియను ఈ పథకం మరింత సులభతరం చేస్తుంది, ఫలితంగా, ఎగుమతిదార్లకు కాల జాప్యం ఉండదు, వ్యాపార సౌలభ్యం మెరుగుపడుతుంది, భారం తగ్గుతుంది.
యువజన వ్యవహారాలు, క్రీడల మంత్రిత్వ శాఖ
అక్టోబర్ 1 నుంచి 312 వరకు దేశవ్యాప్తంగా నెలరోజుల పాటు క్లీన్ ఇండియా కార్యక్రమాన్ని ప్రకటించిన క్రీడలు, యువ వ్యవహారాల మంత్రి అనురాగ్ ఠాకూర్
అక్టోబర్ 1 నుంచి 312 వరకు సింగిల్ యూజ్ ప్లాస్టిక్  సహా అన్ని రకాల వ్యర్ధాలపే శుభ్రం చేసే కార్యక్రమాన్ని ప్రభుత్వం ప్రారంభించనుంది. భారత దేశం స్వాతంత్రం సాధించి 75 సంవత్సరాలు అయిన సందర్భంగా ఆజాదీ కా అమృత మహోత్సవ్ను జరుపుకుంటున్న నేపథ్యంలో, గాంధీజీ కలలు కన్న, స్వచ్ఛతకు అత్యధిక ప్రాధాన్యతను ఇచ్చిన ప్రధానమంత్రి నరేంద్ర మోడీ దార్శనికతకు అనుగుణమైన ప్లాస్టిక్ రహిత భారతదేశాన్ని సృష్టించాలని మనం సంకల్పించుకోవాలని, ఒక ట్వీట్ ద్వారా ఈ కార్యక్రమాన్ని ప్రకటించిన క్రీడ, యువ వ్యవహారాల మంత్రి అనురాగ్ ఠాకూర్ అభిప్రాయపడ్డారు. సంకల్ప్ సే సిద్ధి అన్న లక్ష్యాన్ని సాధించేందుకు అందరూ ఈ కార్యక్రమంలో ఉత్సాహంతో పాలుపంచుకోవాలని మంత్రి అందరికీ విజ్ఞప్తి చేశారు.
ఈ పారిశుద్ధ్య కార్యక్రమం ప్రపంచంలోనే అతిపెద్ద కార్యక్రమమని, ఇందులో భాగంగా 75 లక్షల టన్నుల వ్యర్ధాలను, ప్రాథమికంగా ప్లాస్టిక్ వ్యర్ధాలను దేశంలోని వివిధ ప్రాంతాల నుంచి సేకరించి, దానిని వ్యర్ధాల నుంచి సంపద నమూనా ద్వారా ప్రాసెస్ చేస్తారని అనురాగ్ ఠాకూర్. ఈ కార్యక్రమం, క్లీన్ ఇండియాః సేఫ్ ఇండియా అన్న మంత్రాన్ని ప్రచారం చేయాలనే లక్ష్యంతో పని చేస్తుందన్నారు.
ఈ కార్యక్రమంలో పాలుపంచుకోవాలనుకునే వ్యక్తులు, సంస్థలు, భాగస్వాములు తదితరులు దిగువన ఇచ్చిన లింక్ ద్వారా రిజిస్టర్ చేసుకోవచ్చుః
https://docs.google.com/forms/d/e/1FAIpQLSfnk5KMQ_bvtk1cFe56oCya0p3semGoKY5vEOJDdPtxzWAdaA/viewform
రక్షణ మంత్రిత్వ శాఖ
ఎన్సిసి నెల రోజుల రాజ్యాంగ దినోత్సవ యూత్ క్లబ్ ప్రచారాన్ని రక్షణమంత్రి రాజ్నాథ్ సింగ్ ప్రారంభించారు; రాజ్యాంగ హక్కులు , కర్తవ్యాల గురించి యువతకు అవగాహన కల్పిస్తారు.
రక్షణమంత్రి రాజ్నాథ్ సింగ్ ఈరోజు ఢిల్లీనుండి వీడియో కాన్ఫరెన్సింగ్ ద్వారా ఎన్సిసి నిర్వహిస్తున్న దేశవ్యాప్త రాజ్యాంగ దినోత్సవ యూత్ క్లబ్ కార్యకలాపాల కార్యక్రమాన్ని ప్రారంభించారు. దేశవ్యాప్తంగా ప్రజలలో భారత రాజ్యాంగం గురించి అవగాహన కల్పించడానికి యువతను సమీకరించడం ఈ కార్యక్రమం లక్ష్యం.
ఈ సందర్భంగా ఆయన మాట్లాడుతూ దేశ రాజ్యాంగ స్ఫూర్తిని అర్థం చేసుకోవాలని, దాని ఆదర్శాలను గ్రహించడానికి హృదయపూర్వకంగా పనిచేయాలని దేశ యువకులను కోరారు. సంవత్సరాల తరబడి తీవ్రమైన చర్చలు, సంప్రదింపుల తరువాత మన రాజ్యాంగం రూపొందిందని అన్నారు. ‘‘మన రాజ్యాంగం పీఠిక "మేము" తో మొదలవుతుంది. ఇది మన దేశాన్ని , మన వ్యవస్థను ఎలా ముందుకు తీసుకువెళ్లాలో మనందరిపై ఆధారపడి ఉంటుంది. రాజ్యాంగంలో పొందుపరచబడిన వారి హక్కుల గురించి ప్రజలకు అవగాహన కల్పించాల్సిన అవసరం ఉంది. హక్కులు , విధులు రెండూ ఒకదానితో ఒకటి ముడిపడి ఉన్నందున వారి విధుల గురించి కూడా అవగాహన కల్పించాలి. విధులను నెరవేర్చకుండా అతడు / ఆమె హక్కులను పొందలేరు” అని ఆయన అన్నారు. రాజ్యాంగం మన జీవితాలకు క్రమశిక్షణ, వైవిధ్యం, ఐక్యత, స్వేచ్ఛ, సమానత్వం, సార్వభౌమాధికారం వంటి విలువల ద్వారా మార్గనిర్దేశం చేస్తుందని ప్రజలకు తెలియజేయాలని అన్నారు. నవ భారత్ను నిర్మించడానికి ఇవన్నీ అవసరమని చెప్పారు. మహాత్మా గాంధీ, స్వామి వివేకానంద, డాక్టర్ బి. ఆర్. అంబేద్కర్, పండిట్ దీన్దయాళ్ ఉపాధ్యాయ వంటి గొప్ప నాయకులను స్ఫూర్తిని తీసుకొని, రాజ్యాంగ ఆదర్శాలను కృతనిశ్చయంతో పాటించాలని రాజనాథ్ సింగ్ అన్నారు. ఈ సందర్భంగా కేంద్ర యువజన వ్యవహారాలు, క్రీడల సహాయ మంత్రి కిరణ్ రిజిజు మాట్లాడారు. ఈ ప్రచారాన్ని దేశంలోని యువ జన సంస్థలు, అంటే నేషనల్ క్యాడెట్ కార్ప్స్ , నేషనల్ సర్వీస్ స్కీమ్ , నెహ్రూ యువ కేంద్ర సంఘటన్ , భారత్ స్కౌట్స్ అండ్ గైడ్స్, హిందుస్తాన్ స్కౌట్స్ అండ్ గైడ్స్ అసోసియేషన్ , రెడ్ క్రాస్ 18 నవంబర్ నుండి 13 డిసెంబర్ 2020 వరకు నిర్వహిస్తాయని ప్రకటించారు.
భారత రాజ్యాంగంలో ప్రాథమిక సూత్రాలు , దాని స్ఫూర్తి గురించి ప్రజలలో అవగాహన కల్పించడం, రాజ్యాంగంలో పొందుపరచబడిన ప్రాథమిక విధులపై చైతన్యం తేవడం కార్యక్రమం ప్రధాన లక్ష్యం. బాధ్యతాయుతమైన పౌరుడికి ఉండాల్సిన గుణాలు, రాజ్యాంగం ప్రాముఖ్యత వివరించడం, డాక్టర్ బిఆర్ అంబేద్కర్ సందేశాన్ని వ్యాప్తి చేయడం కూడా కార్యక్రమంలో భాగం.
22 నుండి 24 నవంబర్ 20 వరకు స్వచ్ఛందంగా యువకులు దేశవ్యాప్తంగా రక్తదాన శిబిరాలను నిర్వహిస్తారు. ఈ ప్రచారం సందర్భంగా, యువత సోషల్ మీడియాలో # ఇట్స్ మై డ్యూటీ  , # మేరాకర్తవ్య  అనే హ్యాష్ట్యాగ్లను ప్రచారం చేస్తారు. అవగాహన సందేశాలను ఈ–మెయిల్లు, మెసేజ్లు , బ్యానర్ల ద్వారా కూడా పంపిస్తారు. ఈ ప్రచారంలో ప్రకృతి పట్ల పౌరుడి బాధ్యతను గుర్తు చేయడం , ఇంట్లో , పరిసరాల్లో శుభ్రత కోసం వారం పాటు ప్రత్యేక కార్యక్రమం నిర్వహించడం వంటివీఉంటాయి. రక్షణ కార్యదర్శి డాక్టర్ అజయ్ కుమార్, యువజన వ్యవహారాల కార్యదర్శి ఉషా శర్మ, ఎన్సిసి డీజీ లెఫ్టినెంట్ జనరల్ రాజీవ్ చోప్రా కూడా ఈ సమావేశంలో ప్రసంగించారు.
యువజన వ్యవహారాలు, క్రీడల మంత్రిత్వ శాఖ
కేంద్రీయ విద్యాలయ విద్యార్ధులతో కలిసి ఫిట్ ఇండియా స్కూల్ వీక్ ఎడిషన్ ను జరుపుకున్న కిరణ్ రిజిజు; పాఠశాల జీవితంలో ఫిట్ నెస్ అంతర్భాగమైందని వ్యాఖ్య
ఫిట్ ఇండియా స్కూల్ వీక్ రెండవ ఎడిషన్ను కేంద్ర యువ వ్యవహారాలు, క్రీడా మంత్రి కిరణ్ రిజిజు జనవరి 27, 2021న ముగించారు. ఈ కార్యక్రమంలో స్పోర్ట్స్ అథారిటీ ఆఫ్ ఇండియా ) డైరెక్టర్ జనరల్ సందీప్ ప్రధాన్, ఎంవైఎఎస్ సంయుక్త కార్యదర్శి  అతుల్ సింగ్, కెవిఎస్ కమిషనర్ నిధి పాండే, విద్యా మంత్రిత్వ శాఖ  సంయుక్త కార్యదర్శి సంతోష్ కుమార్ యాదవ్, ఇతర ప్రముఖులు పాల్గొన్నారు.
ఫిట్ ఇండియా స్కూల్ వీక్ కార్యక్రమాన్ని జరుపుకునేందుకు కేంద్రీయ విద్యాలయం -2, కొచ్చి నావల్ బేస్కు చెందిన విద్యార్థులు దృశ్యమాధ్యమం ద్వారా ప్రదర్శన ఇచ్చారు. ఇందులో భాగంగా వారు సూర్య నమస్కారాలు, ఎయిరోబిక్స్, ఫ్రీ-హాండ్ వ్యాయామాలు, ఎయిరోబిక్స్, నాట్యం, అప్పటికప్పుడు అనుకున్న ఘట్టాలను ఆన్లైన్లో ప్రదర్శించారు.
వారి ప్రదర్శనను ప్రశంసిస్తూ, మనం ఫిట్ ఇండియా మిషన్ను నడిపినప్పటికీ, దానిని విద్యా మంత్రిత్వ శాఖ, పాఠశాలలు, భారత ప్రజలు ముఖ్యంగా బాలలు నడుపుతున్నారని రిజిజు అన్నారు. దేశవ్యాప్తంగా ఉన్న పాఠశాలలు ఫిట్ ఇండియా వీక్ కార్యక్రమాన్ని పాఠశాల జీవితంలో ఫిట్నెస్ అంతర్భాగంగా ఉన్నట్టుగా నడపడం చూసి తనకు ఆనందంగా ఉందన్నారు. చురుకైన, తెలివైన విద్యార్ధులను కలిసిన ఈ క్షణాన్ని నేను ఆస్వాదిస్తున్నాను. ఇటువంటి కార్యక్రమానికి వ్యక్తిగతంగా హాజరైనప్పుడు అనుభూతి, భిన్న కోణం అనుభవంలోకి వస్తాయని, ఇక్కడ ఢిల్లీలో కూర్చునే కొచ్చిలోని స్కూల్ వీక్ సంబరాల స్పందనను అనుభవించగలుగుతున్నానని ఆయన చెప్పారు.
ఫిట్ ఇండియా స్కూల్ వీక్ రెండవ ఎడిషన్ 01 డిసెంబర్, 2020న ప్రారంభమై, 21జనవరి 2021న ముగియనుంది. తమ నిత్యజీవితంలో భౌతిక కార్యకలాపాలను, క్రీడలను భాగం చేసుకునేందుకు పిల్లలను ప్రోత్సహించాలన్న లక్ష్యంతో నిర్వహిస్తున్నారు. ఎందుకంటే, అలవాట్లు ఏర్పడే తొలి ప్రదేశం పాఠశాలే. ఈ కార్యక్రమంలో దేశవ్యాప్తంగా ఉన్న 3.5 లక్షల పాఠశాలలు పాల్గొన్నాయి. ఇందులో దేశం నలుమూలలకు చెందిన వేలమంది విద్యార్ధులు పాల్గొన్నారని వారు వెల్లడించారు.
ప్రస్తుత మహమ్మారి పరిస్థితిని దృష్టిలో పెట్టుకుని, స్కూల్ వీక్లో కార్యక్రమాలను దృశ్యమాధ్యమం ద్వారాను, మైదానాలలోనూ నిర్వహించారు. ఫిట్ ఇండియా స్కూల్ వీక్ కార్యక్రమాన్ని గత ఏడాది నవంబర్లో ప్రారంభించారు. ఇందులో దేశవ్యాప్తంగా 15,000మంది పాఠశాల విద్యార్ధులు పాల్గొన్నారు. ఈ కార్యక్రమంలో పాలుపంచుకునేందుకు పాఠశాలలు ఫిట్ ఇండియా వెబ్సైట్లో తమను నమోదు చేసుకుని, ఫిట్ ఇండియా స్కూల్ వీక్కు కేటాయించిన కాలంలో ఒక వారాన్ని ఎంచుకోవాలి.ఈ ఏడాది స్కూల్ వీక్ కార్యక్రమంలో ప్రదర్శించిన కార్యక్రమాలలో - ఎయిరోబిక్స్, పెంయింటింగ్, క్విజ్/ వక్తృత్వం, నాట్యం, స్టెప్-అప్ ఛాలెంజ్ సహా అనేకం ఉన్నాయి.
రహదారి రవాణా, హైవేల మంత్రిత్వ శాఖ
నైపుణ్యాల అభివృద్ధి కార్యక్రమాలలో సహకారం కోసం అవగాహనా ఒప్పందంపై సంతకాలు చేసిన ఎన్హెచ్ ఐడిసిఎల్, ఎన్ఎస్డిసిల
ఎన్హెచ్ఐడిసిఎల్  ఎండి, ఎన్ఎస్డిసి  అఫీషియేటింగ్ సిఒఒలు 08.08.2022న అవగాహనా ఒప్పందంపై సంతకాలు చేశారు.
ఈ అగాహనా ఒప్పందం ఎన్హెచ్ఐడిసిఎల్, ఎన్ఎస్డిసిల మధ్య అధికారిక పరస్పర చర్యను అందించడమే కాక, ప్రధానమంత్రి నైపుణ్యాల అభివృద్ధి కార్యక్రమ లక్ష్యాలను సాధించడంలో ప్రముఖ పాత్రను పోషిస్తుంది.
భారత దేశాన్ని నైపుణ్యాల రాజధానిగా మార్చేందుకు అవసరమైన బహుళ చొరవలను చేపట్టడం, ఎన్హెచ్ఐడిసిఎల్, ఎన్ఎస్డిసిల మధ్య సహకారానికి ప్రాతిపదికను ఏర్పచడం ఈ అవగాహన ఒప్పంద ప్రధాన ఉద్దేశ్యం.
తమ తమ రంగాలలో ముందున్న అగ్రగామి జాతీయ సంస్థలు అయిన ఎన్హెచ్ ఐడిసిఎల్, ఎన్ఎస్డిసి, పరస్పర సహాయం చేసుకోవడం ద్వారా తమ అత్యుత్తమ సామర్ధ్యాలు, గరష్ట పరస్పర సహకారంతో జాతీయ లక్ష్యాలను సాధించేందుకు ఒక జట్టుగా కలిసి పనిచేయాలని కోరుకుంటున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 152.89 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 8,21,446
మొత్తం కేసుల్లో క్రియాశీల కేసులు 2.29%
ప్రస్తుత రికవరీ రేటు 96.36%
గత 24 గంటల్లో 69,959 మంది కోలుకున్నారు. దీంతో, కోలుకున్నవారి మొత్తం సంఖ్య 3,45,70,131 కు పెరిగింది.
గత 24 గంటల్లో 1,68,063 కొత్త కేసులు నమోదయ్యాయి.
రోజువారీ పాజిటివిటీ రేటు 10.64%
వారపు పాజిటివిటీ రేటు 8.85%
ఇప్పటివరకు 69.31 కోట్ల కొవిడ్ పరీక్షలు చేశారు.
రాష్ట్రాలవారీగా ఒమిక్రాన్ కేసులు
|
|
క్ర.సం.
|
|
రాష్ట్రం/యూటీ
|
|
ఒమిక్రాన్ కేసుల సంఖ్య
|
|
డిశ్చార్జ్/కోలుకున్నవారు
|
|
1
|
|
మహారాష్ట్ర
|
|
1,247
|
|
467
|
|
2
|
|
రాజస్థాన్
|
|
645
|
|
402
|
|
3
|
|
దిల్లీ
|
|
546
|
|
57
|
|
4
|
|
కర్ణాటక
|
|
479
|
|
26
|
|
5
|
|
కేరళ
|
|
350
|
|
140
|
|
6
|
|
ఉత్తరప్రదేశ్
|
|
275
|
|
6
|
|
7
|
|
గుజరాత్
|
|
236
|
|
186
|
|
8
|
|
తమిళనాడు
|
|
185
|
|
185
|
|
9
|
|
హరియాణా
|
|
123
|
|
92
|
|
10
|
|
తెలంగాణ
|
|
123
|
|
47
|
|
11
|
|
ఒడిశా
|
|
74
|
|
8
|
|
12
|
|
ఆంధ్రప్రదేశ్
|
|
28
|
|
9
|
|
13
|
|
బిహార్
|
|
27
|
|
0
|
|
14
|
|
పంజాబ్
|
|
27
|
|
16
|
|
15
|
|
పశ్చిమబంగాల్
|
|
27
|
|
10
|
|
16
|
|
గోవా
|
|
21
|
|
19
|
|
17
|
|
మధ్యప్రదేశ్
|
|
10
|
|
10
|
|
18
|
|
అసోం
|
|
9
|
|
9
|
|
19
|
|
ఉత్తరాఖండ్
|
|
8
|
|
5
|
|
20
|
|
మేఘాలయ
|
|
5
|
|
4
|
|
21
|
|
జమ్ము&కశ్మీర్
|
|
4
|
|
4
|
|
22
|
|
అండమాన్&నికోబార్ దీవులు
|
|
3
|
|
0
|
|
23
|
|
చండీఘర్
|
|
3
|
|
3
|
|
24
|
|
పుదుచ్చేరి
|
|
2
|
|
2
|
|
25
|
|
చత్తీస్గఢ్
|
|
1
|
|
1
|
|
26
|
|
హిమాచల్ప్రదేశ్
|
|
1
|
|
1
|
|
27
|
|
లద్దాఖ్
|
|
1
|
|
1
|
|
28
|
|
మణిపూర్
|
|
1
|
|
1
|
||
|
మొత్తం
|
|
4,461
|
|
1,711
ఉప రాష్ట్రపతి సచివాలయం
దేశ ప్రజలకు ఉపరాష్ట్రపతి దసరాపర్వదిన శుభాకాంక్షలు
దసరా సంబరాల సందర్భంగా కోవిడ్-19 ఆరోగ్య నియమ నిబంధనల్నిపాటించాలని ప్రజలకు ఉపరాష్ట్రపతి విజ్ఞప్తి
దసరా పర్వదినాన్ని పురస్కరించుకొని ఉపరాష్ట్రపతి శ్రీ వెంకయ్య నాయుడు దేశ ప్రజలకు శుభాకాంక్షలు తెలిపారు. దసరా పర్వదిన సంబరాలు చేసుకుంటూనే అదే సమయంలో ప్రతి ఒక్కరూ కోవిడ్ -19 ఆరోగ్య నియమ నిబంధనల్ని తప్పకుండా పాటించాలని దేశ ప్రజలకు ఉపరాష్ట్రపతి విజ్ఞప్తి చేశారు.
ఉపరాష్ట్రపతి సందేశం:
దసరా పర్వదిన సందర్భంగా దేశ ప్రజలకు నా హృదయపూర్వక శుభాకాంక్షలు తెలియజేస్తున్నాను. చెడుపై మంచి విజయానికి ప్రతీకగా దేశవ్యాప్తంగా దసరా ఉత్సవాలను జరుపుకంటాం. మహిషాసుర రాక్షసున్ని దుర్గామాత అంతమొందించిన సందర్భాన్ని పురస్కరించుకొని మనం ఈ వేడుకలను నిర్వహించుకుంటాం. ఒక ఆదర్శవంతమైన కుమారునిగా, ఆదర్శవంతమైన భర్తగా,ఆదర్శవంతమైన చక్రవర్తిగా భగవాన్ రాములవారు గడిపిన మహోన్నతమైన జీవితం మనకు ఎంతగానో ఆదర్శనీయం. ఆయన జీవితం రుజువర్తనకు, సత్యానికి, ఉన్నత విలువలకు ప్రతిరూపం.
ఈ దసరా ఉత్సవాల సందర్భంగా మనం పలు సంబరాలు జరుపుకుంటాం. దుర్గాపూజ, ఆయుధ పూజ, శమీ పూజ, గౌరి పూజ, రావణుని దిష్టిబొమ్మ దగ్ధం, బతుకమ్మ, సిరిమాను ఉత్సవం..ఇలా అనేక సంబరాలు జరుపుకుంటాం.
కుటుంబ సభ్యులు, స్నేహితులు కలిసి మెలిసి ఈ సంబరాలు జరుపుకోవడం ఆనవాయితీ. అయితే ఈ సారి కోవిడ్ -19 మహమ్మారి కారణంగా.... దసరా ఉత్సవాలను నిర్వహించుకునే సమయంలో అన్ని రకాల కోవిడ్ -19 ఆరోగ్య నియమ నిబంధనల్ని పాటించాలని దేశ ప్రజలకు విజ్ఞప్తి చేస్తున్నాను. దేశ ప్రజలందరికీ ఈ పర్వదినం శాంతిని, సామరస్యాన్ని, మంచి ఆరోగ్యాన్ని, సంపదలను ప్రసాదించాలని కోరుకుంటున్నాను.
రక్షణ మంత్రిత్వ శాఖ
03 & 04 ఫిబ్రవరి 21 తేదీల్లో గ్లోబల్ చీఫ్స్ ఆఫ్ ఎయిర్ స్టాప్ సదస్సు నిర్వహించిన ఐఏఎఫ్
03 & 04 ఫిబ్రవరి 21 తేదీల్లో భారత వైమానిక దళం రెండు రోజుల గ్లోబల్ చీఫ్స్ ఆఫ్ ఎయిర్ స్టాఫ్ కాన్క్లేవ్కు ఆతిథ్యం ఇచ్చింది. ఏరో ఇండియా-21లో 2 మరియు 3 వ రోజున 'భద్రత మరియు స్థిరత్వం కోసం వైమానికి శక్తిని పెంచడం' అనే అంశంపై ఈ సమావేశాన్ని 03 ఫిబ్రవరి 21న గౌరవ రక్షణ మంత్రి ప్రారంభించారు. రక్షణ మంత్రి తన ప్రారంభ ప్రసంగంలో సీఎఎస్ కాన్క్లేవ్ ప్రపంచవ్యాప్తంగా ఉన్న వైమానిక దళాలకు చెందిన ముఖ్యులను మరియు సీనియర్ ప్రముఖులను ఒకచోట చేర్చిందని చెప్పారు. ఏరో ఇండియాలో భాగంగా వైమానిక శక్తి మరియు అనుబంధ సాంకేతికతలు ఒకేచోటు చేరాయన్నారు. ప్రారంభ సెషన్లో డిఫెన్స్ స్టాఫ్ చీఫ్ జనరల్ బిపిన్ రావత్ పాల్గొన్నారు.
(అతిథులను స్వాగతిస్తూ, చీఫ్ ఆఫ్ ఎయిర్ స్టాఫ్, ఎయిర్ చీఫ్ మార్షల్ ఆర్కెఎస్ భదౌరియా ఆలోచనలను పంచుకునేందుకు మరియు వైమానిక దళాల మధ్య బహుపాక్షిక సహకారాన్ని పెంపొందించడంలో సీఎఎస్ కాన్క్లేవ్ యొక్క ప్రాముఖ్యతను వివరించారు. ఈ ప్రాంతంలో శాంతి, స్థిరత్వం మరియు భద్రతను నిర్ధారించడానికి కీలకమైన సహాయకుడిగా వైమానికి శక్తి పాత్రను ఆయన పునరుద్ఘాటించారు.
కోవిడ్ -19 మహమ్మారి కారణంగా విధించిన ఆంక్షల కారణంగా ఈ సదస్సు హైబ్రిడ్ విధానంలో నిర్వహించబడింది. ఈ కార్యక్రమానికి 50 దేశాలు హాజరయ్యాయి. ఫిబ్రవరి 03 & 04 తేదీల్లో 28 దేశాల వైమానిక దళాల చీఫ్లు / కమాండర్లు కాన్క్లేవ్లో పాల్గొన్నారు. ఏరోస్పేస్ రంగంలో సమకాలీన ఆంశాలు, ఇతివృత్తాలపై ఆయా దేశాల ప్రతినిధులు ఆలోచనలు పంచుకోవడంతో పాటు ఉత్తమ విధానాల అమలు కోసం కాన్క్లేవ్ రూపొందించబడింది. సదస్సులో అమెరికా, యూరప్, మిడిల్ ఈస్ట్, పశ్చిమ ఆసియా, మధ్య ఆసియా రిపబ్లిక్, సౌత్ ఈస్ట్ ఆసియా, ఆఫ్రికా, హిందూ మహాసముద్ర ప్రాంతం మరియు ఇండో పసిఫిక్ దేశాలు, ఖండాల నుండి వైమానిక దళాలు పాల్గొన్నాయి.
సిఏఎస్ కాన్క్లేవ్ యొక్క మూడు సెషన్లు ఏరోస్పేస్ వ్యూహానికి సంబంధించి ముఖ్యమైన సమస్యలను చర్చించడానికి ఒక ఫోరమ్ను అందించాయి. యుద్ధ క్షేత్రాన్ని ప్రభావితం చేసే అభివృద్ధి చెందుతున్న సాంకేతికతలు మరియు గ్లోబల్ కామన్స్ యొక్క భద్రత మరియు స్థిరత్వానికి సంబంధించిన సమస్యలు చర్చకు వచ్చాయి. ఈ సదస్సులు “డిస్ట్రప్టివ్ టెక్నాలజీస్ అండ్ ఇన్నోవేషన్స్”, “ఇండో-పసిఫిక్ రీజియన్లో వైమానికి శక్తి ” మరియు “ఎయిర్ పవర్ అండ్ ఏరోస్పేస్ స్ట్రాటజీ” యొక్క ఇతివృత్తాలను పరిష్కరించడానికి ప్రణాళిక చేయబడ్డాయి.
ఈ కార్యక్రమానికి హాజరైన ప్రముఖులు, నామినేటెడ్ దేశ ప్రతినిధులు మరియు సభ్యులకు కాన్క్లేవ్ సందర్భంగా వారు చేసిన విలువైన కృషికి సిఎస్ఎస్ కృతజ్ఞతలు తెలిపారు. ఈ కాన్క్లేవ్ వాయుసేనల మధ్య అవగాహన మరియు సహకారాన్ని పెంచుతుంది. అలాగే మెరుగైన బహుపాక్షిక సామర్థ్యాలను ఏర్పరచటానికి సహాయపడుతుంది అని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.36 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.47 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,36,75,525
|
|
అందుబాటులోని నిల్వలు
|
|
5,47,80,050
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.36 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.47 కోట్లకు పైగా  డోసులు అందుబాటులో ఉన్నాయి.